Sara Gilbert

Sara Gilbert (oik. Sara Rebecca Abeles, s. 9. tammikuuta 1975 Santa Monica, Kalifornia) on yhdysvaltalainen näyttelijä.

 Biografia 

 Varhaisvaiheet 
Gilbertin vanhemmat olivat Barbara Crene (o.s. Cowan) ja Harold Abeles ja hänellä on kaksi vanhempaa adoptoitua sisarusta, Melissa Gilbert ja Jonathan Gilbert. Barbara ja hänen ensimmäinen miehensä Paul Gilbert adoptoivat Melissan ja Jonathanin, mutta Paul kuoli vuonna 1975. Melissa ja Jonathan esiintyivät mm. sarjassa Pieni talo preerialla.

 Televisioura 
Gilbert päätti jo kuusivuotiaana haluavansa näyttelijäksi, kun hänen vanhempi sisarensa Melissa sai oman tähtensä Hollywoodin Walk of Famelle. Gilbert esiintyi joissakin TV-elokuvissa ja mainoksissa ja 13-vuotiaana hän sai Darlene Connerin roolin sarjassa Roseanne. Hän oli mukana sarjassa yhdeksän vuoden ajan vuosina 1988–1997 ja hän myös kirjoitti yhden neljännen kauden jaksoista "Don't Make Me Over". Gilbert opiskeli kuvausten ohella Yalen yliopistossa pääaineenaan taide ja hän panosti erityisesti valokuvaukseen. Gilbert valmistui hyvin arvosanoin vuonna 1997.

Gilbert esiintyi vieraana monissa TV-sarjoissa kuten Simpsonit, 24 ja Will & Grace. Vuodesta 2004 hän esiintyi toistuvasti Teho-osastossa lääkäriharjoittelija Jane Figlerina. Vuonna 2005 Gilbert esiintyi TV-sarjassa Twins, mutta sarjaa ei kuvattu yhtä kautta enempää.

 Elokuvaura 
Gilbert on esiintynyt kahdessa elokuvassa Drew Barrymoren kanssa, vuonna 1992 elokuvassa Himon vallassa ja 2001 elokuvassa Miehet elämässäni. Roseannen jälkeen hän esiintyi joissakin pienissä rooleissa, esimerkiksi elokuvassa $30. Gilbert ohjasi oman lyhytelokuvansa Persona Non Grata vuonna 1998.

 Yksityiselämä 
Gilbertistä tuli jo nuorena kasvissyöjä. Nykyään hän kuuluu moniin järjestöihin, muun muassa PETAaan ja Meals on Wheelsiin ja hän tukee sananvapautta.

Gilbert oli vuodesta 2001 lähtien suhteessa Allison Adlerin kanssa ja heillä on vuonna 2004 syntynyt poika ja 2007 syntynyt tytär. Molemmat lapset saatiin sperman luovutuksen avulla; pojan biologinen äiti on Adler ja tyttären Gilbert. Pari erosi vuonna 2011, minkä jälkeen Gilbert alkoi seurustella muusikko Linda Perryn kanssa. Maaliskuussa 2014 Gilbert ja Perry menivät naimisiin.

 Palkinnot 
Vuonna 1993 ja 1994 Gilbert oli ehdolla Emmy-palkinnolle roolistaan Roseannessa ja vuonna 1993 Independent Spirit Awardissa parhaan naissivuosan palkinnosta elokuvassa Himon vallassa (eng. Poison Ivy)

 Filmografia 
 Vuosi  Suomenkielinen nimi  Alkuperäinen nimi  Rooli  Laji  Huomioita 1984  Calamity Jane  Calamity Jane  7-vuotias Jean  Elokuva  1988  ABC Weekend Specials  ABC Weekend Specials  Stephie  TV-sarja  1 jakso 1990  Sudie and Simpson  Sudie and Simpson  Sudie Harrigan  Elokuva  1992  Himon vallassa  Poison Ivy  Sylvie Cooper  Elokuva  1992  Simpsonit  The Simpsons  Laura Powers  TV-sarja  1 jakso 1994  Dead Beat  Dead Beat  Martha  Elokuva  1996  ABC Afterschool Specials  ABC Afterschool Specials  Jessie  TV-sarja  1 jakso 1997  Walkin' on Sunshine: The Movie  Walkin' on Sunshine: The Movie  Neurohoitaja 256  Elokuva  1988–1997  Roseanne  Roseanne  Darlene Conner  TV-sarja   1998  Desert Blue  Desert Blue  Sandy  Elokuva  1999  $30  $30  Emily/Michelle  Osa elokuvaa Boys Life 3  1999  Pelottomat  Light It Up  Lynn Sabatini  Elokuva  1999  Sukkelat sakset  The Big Tease  Gretle Dickens  Elokuva  2000  Boys Life 3  Boys Life 3  Emily  Elokuva  2000  High Fidelity  High Fidelity  Anaugh  Elokuva  2001–2002  Welcome to New York  Welcome to New York  Amy Manning  TV-sarja  13 jaksoa 2002  24  24  Paula Schaeffer  TV-sarja  5 jaksoa 2002  Miehet elämässäni  Riding in Cars with Boys  Tina Barr  Elokuva  2003  Will & Grace  Will & Grace  Cheryl  TV-sarja  1 jakso 2004 Vetovoiman lait  Laws of Attraction  Gary Gadgetin assistentti  Elokuva  2004 Strong medicine - kovaa lääkettä  Strong Medicine  Charlayne  TV-sarja  1 jakso 2005  The Clinic  The Clinic  Rouva Jennings  TV-sarja  1 jakso 2006  Girls on the Bus  Girls on the Bus  Helen  TV-sarja  1 jakso 2005–2006  Twins  Twins  Mitchee Arnold  TV-sarja  2006–2007  The Class  The Class  Fern  TV-sarja  6 jaksoa 2004–2007  Teho-osasto  ER  Jane Figler TV-sarja  15 jaksoa 2007  Rakkauden anatomia  Private Practice  Kelly  TV-sarja  1 jakso 2008  Kova laki  Law & Order: Special Victims Unit  Caitlyn Ryan  TV-sarja  1 jakso 2007–2009  Rillit huurussa  The Big Bang Theory  Leslie Winkle  TV-sarja  10 jaksoa

 Lähteet 

 Aiheesta muualla 


Luokka:Yhdysvaltalaiset näyttelijät
Luokka:Vuonna 1975 syntyneet
Luokka:Elävät henkilöt
Luokka:Seulonnan keskeiset artikkelit